สวัสดีค่ะ แฟนนอนกัดฟันทุกคืนค่ะ แต่บางวันหนักถึงขั้นเลือดออกเต็มนเลยค่ะ และมีบางครั้งที่จู่ๆเหงือกก็มีเลือดไหลค่ะ ไม่ทราบว่าจะแก้ไขยังไงดี? ขอคำแนะนำด้วยนะคะ (แฟนสูบบุหรี่จัดด้วยค่ะ)
สวัสดีค่ะ การนอนกัดฟันคือภาวะที่เกิดการบด กัด หรือขบเน้นฟัน ซึ่งภาวะนี้อาจจะเกิดขึ้นได้ตลอดทั้งวันหรือขณะกำลังนอนหลับโดยที่ไม่รู้ตัวสาเหตุของการนอนกัดฟันโดยส่วนใหญ่จะมีความเกี่ยวของกับปัจจัยทางด้านจิตใจค่ะ เช่น ความเครียดและความวิตกกังวล มักจะเกิดในช่วงเวลาที่กำลังนอนหลับโดยที่ไม่รู้ตัวว่ากำลังนอนกัดฟันอยู่ สาเหตุทางกายที่พอเป็นไปได้เช่นอายุ การใช้สารกระตุ้นเช่นบุหรี่ การใช้ยาบางประเภทเช่น ยารักษาโรคซึมเศร้า และยารักษาอาการทางจิตแนะนำว่าถ้ากัดฟันรุนแรงมากจนมีเลือดไหลออกมา ควรรีบพาไปพบแพทย์เพื่อตรวจหาสาเหตุที่เป็นไปได้ดังกล่าวไป และแก้ไขตามสาเหตุนั้นๆ อาจมีการใช้ยาคลายกล้ามเนื้อเพื่อช่วยในบางรายแนะนำการงดหรือลดสูบบุหรี่ก่อนเบื้องต้นถ้าทำได้ สังเกตและระวังพฤติกรรมการกัดฟันและหลีกเลี่ยง โดยการผ่อนคลายขากรรไกร หากเป็นเวลาที่ตื่นนอนฝึกนิสัยการนอนหลับอย่างมีประสิทธิภาพ